มีโอกาสได้ไปพักที่รร.สุโขทัยกับครอบครัวมา 1 คืน ทำให้เราได้ตื่นมาทานบุฟเฟ่ต์อาหารเช้าอร่อยๆ ณ ห้อง colonade ซึ่งเป็นห้องจัดบุฟเฟ่ต์กลางวันทุกวันจันทร์ถึงเสาร์ และ brunch ในวันอาทิตย์ค่ะ

บุฟเฟ่ต์อาหารเช้าที่นี่ถือว่ามีให้เลือกหลากหลายทั้ง -  egg station ที่สั่งเมนูไข่ได้ทุกรูปแบบแม้แต่ egg benedict ที่ทำมาดีมากไม่แพ้ร้านดังๆ
- salad
- bakery มีทั้งครัวซองต์กรอบนอกนุ่มใน เดนิช มัฟฟิน และขนมปังแบบ artisan หลายชนิด
- วัฟเฟิล เฟรนช์โทสต์ แพนเค้ก อันนี้จะทำเมื่อสั่งไม่ทำวางไว้ค่ะ วัฟเฟิลกรอบนอกนุ่มในไม่หวาน เฟรนช์โทสต์จะโรยน้ำตาลซินนามอนมาด้านหน้าถ้าใครไม่ชอบบอกก่อนได้นะคะ ส่วนแพนเค้กเนื้อนุ่มแต่เหมือนหยึบๆไปหน่อยค่ะ
- อาหารปรุงสำเร็จ เช่น ไส้กรอก แฮม เบคอน ผักเคียงต่างๆ ทั้งมันฝรั่ง มะเขือเทศ และเห็ดผัด
- อาหารญี่ปุ่น เช่น โซบะเย็น ไข่ตุ๋น นัทโตะ ไข่ออนเซ็น แซลมอลต้มซีอิ๊ว และพวกผักเคียง
- ติ่มซำ เช่น ขนมจีบ ฮะเก๋า สาหร่าย ซาลาเปาไส้ครีมซึ่งแป้งนุ่มไส้เยอะอร่อยดีค่ะ
- ก๋วยเตี๋ยว 
- ซีเรียลต่างๆ มีให้เลือกประมาณ 6 อย่าง ทานคู่นมหรือโยเกิร์ตก้อได้ตามชอบค่ะ
-โจ๊ก ข้าวต้มและกับอีกเล็กน้อย
- น้ำเต้าหู้พร้อมเครื่อง
- ผลไม้
- น้ำผลไม้และน้ำสมุนไพร
- ชีสประมาณ 4 ชนิด ทานกับแครกเกอร์ ผลไม้แห้ง วอลนัท พิสตาชิโอ และน้ำผึ้งที่มากันทั้งรังเลยค่ะ
และเนื่องจากช่วงที่ไปตรงกับเทศกาลกินเจเลยมีไลน์อาหารเจเพิ่มขึ้นมาประมาณ 5 อย่างด้วยค่ะ

โดยรวมถือว่าเป็นบุฟเฟ่ต์อาหารเช้าในรร.ที่ดีอีกที่นะคะ ถึงปริมาณอาหารในไลน์อาจจะไม่หลากหลายเท่าบางที่ แต่ก้ออร่อยถูกใจจนทำให้อิ่มไปได้จนเย็นเลยค่ะ

ใครสนใจไปทานบุฟเฟ่ต์จะเริ่มตั้งแต่ 6.30-10.30 นะคะ ส่วนราคาจะอยู่ที่ประมาณ 1000 บาทค่ะ
